కత్రినా వెళ్లిపోయాక అయిదు రోజుల పాటు ఆ ఆసుపత్రిలో పరిస్థితులు ఎలా ఉన్నాయంటే...
నాకు వైద్య రంగంలో చాలా ఏళ్ల అనుభవం ఉంది...
కానీ అలాంటి పరిస్థితులను నేనెన్నడూ చూడలేదు.
అయితే, 45 మంది
చనిపోవడానికి ఆ పరిస్థితులే కారణమని మీరు అంటున్నారా?
కాదు, కాదు. కేవలం పరిస్థితులే కారణం కాదు.
అదంత తేలికైన విషయం కాదు.
అయితే కాస్త వివరంగా చెప్పండి.
ఆ పరిస్థితుల్లో, ఇంకా బహుశా ఆ పరిస్థితుల కారణంగా,
కొన్ని తీసుకోకూడని నిర్ణయాలు తీసుకోబడ్డాయి.
మనం దాన్ని అర్థం చేసుకోవాలి.
నీటిలో ముందుకు సాగండి
నీటిలో ముందుకు సాగండి, చిన్నారులారా
నీటిలో ముందుకు సాగండి
దేవుడు మిమ్మల్ని ఆదుకుంటాడు
పురుషులు నది వద్దకు వెళ్లారు
పురుషులు నది వద్దకు వెళ్లారు, ప్రభువా
పురుషులు నది వద్దకు వెళ్లారు
అక్కడికి ప్రార్థించడానికి వెళ్లారు
ఓహ్
నీటిలో ముందుకు సాగండి
నీటిలో ముందుకు సాగండి, చిన్నారులారా
షెరీ ఫింక్ రాసిన పుస్తకం ఆధారంగా తెరకెక్కించబడింది
నీటిలో ముందుకు సాగండి
దేవుడు మిమ్మల్ని ఆదుకుంటాడు
45 మరణాలు
అమెరికా చరిత్రలోనే అత్యంత ప్రళయభీకరమైన విపత్తు కారణంగా
ఎంత నష్టం జరిగింది, ఎందరు చనిపోయారు అని ఇప్పుడిప్పుడే అంచనా వేయడం ప్రారంభమైంది.
చనిపోయిన వారి సంఖ్య తెలిసేసరికి చాలా రోజులు పట్టవచ్చు,
కానీ అది వేలల్లో ఉండవచ్చు. -దయచేసి కాపాడండి.
ఎమర్జెన్సీ రోగులను ఆకాశ మార్గాన తరలిస్తున్నారు.
మేము ఒక పసిపాపను హెలిప్యాడ్ కి తీసుకెళ్లాం,
ఒక హెలికాప్టరులో తనతో పాటు నేను బేటన్ రూజ్ కి ప్రయాణించాను.
సూపర్ డోమ్ లో ఆశ్రయం పొందిన వారి పరిస్థితులు మరింత దయనీయంగా మారాయి.
మేము తిని అయిదు రోజులు అవుతుంది.
ఇక్కడ జైలు కంటే దారుణంగా ఉంది. కనీసం జైల్లో మనకి టాయిలెట్,
ఇంకా ఇతర బాత్రూమ్ సౌకర్యాలు ఉంటాయి. ఇక్కడ అయితే ఏమీ లేవు.
ఈ మహిళ, తన ఇద్దరి పిల్లలనూ పోగొట్టుకుంది.
వాళ్లు ఎక్కడున్నారో తనకి తెలీదు.
వాళ్లకి అస్సలు తెలీదు ఈమె... ఈమెకి వాళ్లు బతికి ఉన్నారో లేదో కూడా తెలీదు.
ఇప్పటికి... -ఆఖరి ప్రశ్న.
...రెండు వారాలయింది, మిస్టర్ ప్రెసిడెంట్.
తొలి అయిదు రోజుల్లో ఎక్కడ తప్పు జరిగింది అనే దానికి సంబంధించి
ఈపాటికి మీకు ఒక స్పష్టమైన అవగాహన వచ్చి ఉంటుంది.
విశ్లేషించడానికి చాలా సమయమే ఉంటుందని అనుకుంటున్నాను,
ప్రత్యేకించి, ప్రభుత్వ స్థాయిల మధ్య సంబంధాలు ఎలా ఉండాలి అనే విషయంలో.
నా దృష్టిలో కాంగ్రెస్ ఏం చేయాలంటే... ఇది కాంగ్రెస్ తప్పనిసరిగా చేయాల్సిన పనే,
అంతర్గతంగా కూడా మేము అది చేస్తున్నాం,
అదేంటంటే, నిర్ణయాలు తీసుకోబడిన పద్ధతిని కూలంకుషంగా విశ్లేషించడం.
మిస్టర్ ప్రెసిడెంట్, ఇంకొక్క విషయం?
ఇక చాలు. థ్యాంక్యూ,
అట్లాంటా
హరికేన్ కత్రినా వెళ్లిపోయిన 13 రోజుల తర్వాత
సెప్టెంబర్ 11, 2005
మీరు న్యూ ఆర్లీన్స్ వారా?
కాదు, బేటన్ రూజ్ వాడిని. న్యూ ఆర్లీన్స్ నుండి ఒక గంట ప్రయాణం.
మీ ఊర్లో తుఫాను ప్రభావం ఎలా ఉండింది?
న్యూ ఆర్లీన్స్ అంత కాదు కానీ...
పొగ తాగడం తప్పిస్తే, మీ ఆరోగ్యం అంతా బాగానే ఉంది.
ఎక్కడా ఏ లోపమూ కనిపించట్లేదు.
సరే మరి. థ్యాంక్స్, డాక్టర్.
అంతా ఓకే.
హాయ్, సర్. -హాయ్.
సీట్స్ కింద శుభ్రపరుస్తున్నప్పుడు మాకు కొన్ని ఫోటోలు కనిపించాయి.
వాటిని పక్కనున్న సీటులో పెట్టాం. -అలాగే. మంచిది. ఇదుగో.
థ్యాంక్యూ, సర్. -ఇదుగో. ఇంకాస్త తీసుకో.
బచ్. -హేయ్.
నీకు డ్రింక్ ఏమైనా తీసుకురానా? -పర్వాలేదులే, ఎమ్మా. థ్యాంక్యూ.
మిత్రులారా, ఎలా ఉన్నారు?
ఆయన ఏమన్నాడు?
నాలో ఏ సమస్యా లేదట.
అది మంచి విషయమే.
హేయ్... ఈ రాత్రికి మనిద్దరమే డిన్నర్ కి వెళ్దామా?
బచ్... నీకేమీ పర్వాలేదంటే, నేను ఇక్కడ కుటుంబంతోనే ఉంటాలే.
హేయ్, నీ ఇష్టం.
ఇక్కడ ఏవేం ఉన్నాయేంటి?
ఎనిమిది రకాల డ్రై ఐటెమ్స్ ఉన్నాయి.
అబ్బా.
ఓరి దేవుడా. ఒక్క... ఒక్క నిమిషం, లిన్.
ఆర్థర్ షేఫర్.
హా, లైనులో ఉంటా.
అలాగే, సర్.
థ్యాంక్యూ, సర్.
మేము...
మేము బాగానే ఉన్నాం. హా.
చాలా చాలా థ్యాంక్స్.
నేను నా కుటుంబంతో అట్లాంటాలో ఉన్నాను, మిమ్మల్ని ఎల్లుండి కలవవచ్చా?
అది... లేదు, మరేం పర్వాలేదు.
సరే. అలాగే, మళ్లీ కలుసుకుందాం అయితే.
బేటన్ రూజ్
మోటల్
అలాగే, సర్.
అటార్నీ జనరల్ ఇప్పుడు మిమ్మల్ని కలుస్తారు.
థ్యాంక్యూ.
బచ్. మిమ్మల్ని కలవడం బాగుంది. -మిమ్మల్ని కూడా, సర్.
ఇంతకీ మీరు ఎలా ఉన్నారు?
అంటే ఎవరైనా ఎలా ఉంటారో, నేను కూడా అంతే. కానీ అది రోజును బట్టి కూడా ఉంటుంది.
నాకు తెలుసులే. మా నాన్న మేలో చనిపోయారు. అప్పుడు ఆయన వయస్సు 92 ఏళ్లు.
ఆఖరి నిమిషం దాకా అన్నీ దగ్గర ఉండి చూసుకున్నా.
అదీ, ఇదీ ఒకటే కాదని నాకు తెలుసు, కానీ...
హా.
ఇక విషయానికి వద్దాం.
తుఫాను వెళ్లిపోయాక రెండు వారాల పాటు,
టీవీ ఆన్ చేస్తే చాలు, అధికారం ముసుగులో సాగిన దౌర్జన్యాలపై
అంతే లేని కథలు, భయంకరమైన కథలు వస్తున్నాయి.
అసలేం జరిగిందో నేను తెలుసుకోవాలనుకుంటున్నాను.
అన్ని విషయాల్లోనూ విధుల అతిక్రమణ జరిగినట్టుగా అనిపిస్తోంది.
ముఖ్యంగా, మెమోరియల్ మెడికల్ సెంటరులో ఏం జరిగిందో నాకు తెలియాలి.
అక్కడ 45 మృతదేహాలు కనిపించాయట.
అవును, నేను కూడా విన్నాను. -అక్కడ సంభవించినన్ని మరణాలు ఎక్కడా సంభవించలేదు.
నలభై అయిదు మంది రోగులు చనిపోయారు.
ఆ విషయంలో నువ్వు ఏమంటావు?
అది పెద్ద ఆసుపత్రి కాబట్టి, పరిస్థితుల దృష్ట్యా,
ఆ 45 మంది వాటిని తాళలేక చనిపోయారేమో.
బహుశా జరిగింది అది కాదేమో.
లూసియానా డిపార్టుమెంట్ ఆఫ్ జస్టిస్
ఇది ప్రధాన లాయర్ ఆఫీసేనా?
అవును. -హాయ్.
నా పేరు ఆర్థర్ షేఫర్, నేను లూసియానా స్టేట్ మెడికేయిడ్ ఫ్రాడ్ యూనిట్ లో పని చేస్తున్నా.
మీరు టెనెట్ సంస్థకు ప్రధాన లాయరా?
కాదు, నేను ఆ ఆఫీసులో ఒక లాయరుని.
సరే, మీ పేరేంటో చెప్పగలరా? -బవర్స్. జిమ్ బవర్స్.
మిస్టర్ బవర్స్.
తుఫాను సమయంలో మెమోరియల్ హాస్పిటల్ లో ఏం జరిగిందో మేము తెలుసుకోవాలనుకుంటున్నాం,
అలాగే చనిపోయిన రోగుల జాబితా మాకు కావాలి,
దానితో పాటు మీ విపత్తు నిర్వహణా ప్లానును కూడా పంపండి.
సరే. అంత కన్నా ముందు... అసలు మీరు ఏం తెలుసుకోవాలనుకుంటున్నారో చెప్పగలరా?
అంటే, తుఫాను సమయంలో, ఇంకా అది వెళ్లిపోయాక మీ ఆసుపత్రిలో 45 మంది చనిపోయారని విన్నాం,
అసలు ఏం జరిగిందో తెలుసుకోవాలనుకుంటున్నాం.
మీకు ఆ మరణాల గురించి తెలుసా?
మిస్టర్ షేఫర్,
మీరు మమ్మల్ని ఏవేం అడగాలనుకుంటున్నారో
వాటన్నింటినీ లిఖితపూర్వకంగా సమర్పించగలరా?
లిఖితపూర్వకంగానా?
సరే. కానీ మీ దగ్గర రికార్డులు ఉన్నాయా?
నేను ముందే చెప్పినట్టుగా, దయచేసి లిఖితపూర్వకంగా మాకు సమర్పించండి, మేము ప్రతిస్పందిస్తాం.
ఎప్పుడు ప్రతిస్పందిస్తారో తెలుసుకోవచ్చా?
వీలైనంత త్వరగా.
మన్నించాలి, నాకు ఇంకో కాల్ ఉంది. థ్యాంక్యూ.
వర్జీనియా. -బచ్.
హేయ్! వీలు చూసుకొని వచ్చినందుకు థ్యాంక్స్.
కెవిన్ ఎలా ఉన్నాడు?
బాగానే ఉన్నాడు. నేను మరీ ఎక్కువ పని చేస్తానని అనుకుంటున్నాడు, అది నిజమే అనుకో.
అవును.
షెల్లీకి జరిగినది విని చాలా బాధపడ్డాను.
చాలా అంటే చాలా బాధ కలిగింది.
థ్యాంక్స్.
నువ్వు, లిండా ఎలా ఉన్నారు?
తను ఇంకా అట్లాంటాలో తన కుటుంబంతో ఉంది, ఇంకా... అది...
చాలా కష్టంగా ఉంది. బాధ వస్తూ పోతూనే ఉంది.
నేను మళ్లీ డ్యూటీలో చేరినందుకు చాలా ఆనందంగా ఉంది, దృష్టి పని మీదికి మళ్లించవచ్చు.
అవును.
మరి నీ సంగతేంటి? కేటుగాళ్లందరూ ఎలా ఉన్నారు?
ఇంకా ఊరి మీద పడి తిరుగుతున్నారు, మెల్లమెల్లగా మొత్తం ఖాళీ చేస్తున్నారు.
నువ్వు ఎదురయ్యే దాకానే కదా.
హా, అదే కదా అసలు విషయం. జనాలు అబద్ధాలు చెప్పినా, గణాంకాలు చెప్పవు కదా.
విషయమేంటంటే, చార్ల్స్ ఫోటీ నన్ను న్యూ ఆర్లీన్స్ లోని...
మెమోరియల్ మెడికల్ సెంటరులో జరిగిన మరణాలపై దర్యాప్తు చేయమన్నాడు.
నేను కూడా దాని గురించి చదివాను. నలభై అయిదు మంది చనిపోయారు కదా?
అవును. ప్రతీ మరణానికి కారణం ఏమిటో మేము గుర్తించాలి.
అది చిన్న యవ్వారం కాదు.
తుఫాను అయిపోయాక, జనాలు ఎక్కడెక్కడో ఉంటారు,
వాళ్లని కనిపెట్టడమే గగనం అయిపోతుంది.
వీటిని మీరు నేరాలుగా పరిగణిస్తున్నారా?
చాలా మరణాలు సంభవించాయి, కానీ మనం పరిస్థితులను కూడా గమనించాలి.
అంటే, పరిస్థితులు చాలా దారుణంగా ఉండుంటాయి.
అంత ఘోరమైన పరిస్థితుల్లో డాక్టర్, నర్సుల పరిస్థితి ఎలా ఉంటుందో ఊహించగలవా?
వారు చాలా గొప్ప పని చేశారు.
హా, నేను కూడా ఒప్పుకుంటా.
కానీ ఇక్కడ కొన్ని విషయాలు వింతగా ఉన్నాయి.
నేను టెనెట్ లాయరుకు కాల్ చేశాను.
ఆ ఆసుపత్రి వాళ్లదే, "బ్యాప్టిస్ట్" పేరును మార్చింది వాళ్లే.
మామూలుగానే సమాచారం కోసం అడిగాను, కానీ అతను ఏవో కబుర్లు చెప్పసాగాడు.
నాకు కావలసినవన్నీ లిఖితపూర్వకంగా అతనికి ఫ్యాక్స్ చేయాలట,
ఆ తర్వాత అతను వాటికి ప్రతిస్పందనగా నాకు ఏదేదో ఫ్యాక్స్ పంపాడు.
కార్పొరేట్ స్టేట్మెంట్. వైద్య సిబ్బంది ఎంత వీరోచితంగా పని చేశారో తెలిపే ఆర్టికల్స్ ని పంపాడు.
ఆ తర్వాత, నేను అడిగిన మెడికల్ రికార్డులు
అతనికి దొరకలేదని చెప్పాడు.
ఆ తర్వాత నేను అడగకుండానే నా దగ్గరికి ఇది వచ్చింది.
దీన్ని... లైఫ్ కేర్ లాయరు పంపారు.
లైఫ్ కేర్ అంటే... అది మెమోరియల్ లోపల ఉండే ఆసుపత్రి అన్నమాట,
అంటే, ఒక ఆసుపత్రిలో ఇంకో ఆసుపత్రి అన్నమాట, కాబట్టి...
"మేము ఇప్పుడిప్పుడే సంబంధిత విషయాలను సేకరించడం మొదలుపెడుతున్నప్పటికీ,
మేము ఒక సమాచారాన్ని విన్నాం, అదేంటంటే రోగులకు..."
అంటే, చనిపోయిన లైఫ్ కేర్ రోగులు అన్నమాట,
"...డాక్టర్ ఆనా పౌ అనే ఒక డాక్టర్ మార్పీన్ ఇచ్చారు,
ఆమె లైఫ్ కేర్ ఉద్యోగి కాదు,
రోగుల తరలింపు సాధ్యం కాదు అన్న సమయంలో ఆమె ఆ విధంగా చేశారు."
అయితే, వారి రోగుల్లో కొందరి ప్రాణాలను కావాలని తీసివేశారని వారు చెప్తున్నారా?
ఈ డాక్టర్ పౌ ఎవరు?
నాకు ఇంకా తెలీదు. -మనం ఆమెని పట్టుకోవాలి.
ఆమె మెమోరియల్ ఉద్యోగి అయ్యుంటుంది.
ఆ లైఫ్ కేర్ రోగుల రికార్డులను సంపాదించగలిగితే అది చాలా ఉపయోగకరం అవుతుంది.
చూడు, వర్జీనియా, నువ్వు ఫారెన్సిక్ అకౌంటెంట్ అని నాకు తెలుసు,
ఈ కేసు, నువ్వు సాధారణంగా చూసే కేసుల లాంటిది అయ్యుండకపోవచ్చు,
కానీ దీనిలో నాకు నీ విశ్లేషణాత్మక నైపుణ్యం కావాలి.
ఇది... ఇది ఛేదించలేని
పద్మవ్యూహంలా ఉంది. -అభిమన్యుడు చిక్కుకున్న పద్మవ్యూహంలా.
సరిగ్గా చెప్పావు. కాబట్టి నా ఆశ ఏంటంటే...
ఈ విషయంలో నువ్వు నాతో పని చేశావంటే, నాకు అదే పది వేలు.
మనం ఇప్పుడు చేసేది అదే కదా?
మీరు తుఫాను నుండి ఎలా తప్పించుకున్నారు? నువ్వు, నీ భర్త. మీ ఇంటికి ఏమీ కాలేదు కదా?
మా ఇల్లు ఉండే ప్రాంతం కాస్త ఎత్తులో ఉంటుంది.
ఒక సందులో చుక్క నీరు లేదు, ఇంకో సందు నీట మునిగిపోయింది, మేము అదృష్టవంతులం.
అది మంచి విషయమే.
మరి, ఆనా...
ఇప్పుడల్లా మెమోరియల్ ని తెరవరు అని మనకి తెలుసు,
కాబట్టి నువ్వు లూసియానా స్టేట్ యూనివర్సిటీలో చేరే విషయాన్ని పరిగణిస్తే, మాకు అదే చాలు.
అంటే, బేటన్ రూజ్ లో వారానికి కొన్ని నైట్ షిఫ్టులు చేయడం నీకు పర్లేదంటే.
తిరిగి పనిలో చేరడానికి నేను సప్తసముద్రాలైనా దాటుకొని వస్తాను.
అంత దూరం కూడా అవసరం లేదులే, మా రగ్బీ టీమ్ మంచిది కూడా.
నిజమే. అది నిజమే.
మా దృష్టిలో, ఈ రాష్ట్రంలో నువ్వు ఒకానొక టాప్ డాక్టరువి.
అది నీ అభిమానం.
కాబట్టి, ఒకట్రెండు నెలల్లో పరిస్థితులు కాస్తంత సద్దుమణిగినప్పుడు మనం దాని గురించి మాట్లాడుకుందాం.
లేదు. నేను ఒప్పుకుంటున్నాను. ఇప్పుడు చేరడానికి కూడా నేను సిద్ధంగా ఉన్నా.
అవునా?
అవును. నాకు మళ్లీ డ్యూటీలో చేరాలనుంది.
వావ్, నేను అస్సలు ఊహించనే లేదు...
అది చాలా గొప్ప విషయం.
నిజంగా గొప్ప విషయం. -మంచిది.
అయితే దానికి ఒక చీర్స్. నాకు చాలా ఆనందంగా ఉంది.
థ్యాంక్యూ. నాకు కూడా ఆనందంగా ఉంది.
అందరికీ గుడ్ మార్నింగ్. నేను టెనెట్ ఉద్యోగిని. నాపేరు కాలీ ఫ్రెడ్రిక్స్.
ఇవాళ పనిలో చేరడానికి, అలాగే మా కాల్ టీమ్ లో పని చేయడానికి
ఇంత దూరం వచ్చినందుకు థ్యాంక్యూ.
సరే మరి, టేబుల్ మీద ఒక్కో రోగికి సంబంధించిన
సమాచార పత్రాలు ఉన్నాయి.
మీకు కేటాయించబడిన వాటిపై మీ పేరు ఉంటుంది.
అందరికీ కాల్ చేసి ఎలా మాట్లాడాలో తెలిపే సూచనల ప్యాకెట్స్ అందాయి కదా?
అందాయి.
సరే మరి, ఇంకోసారి చెప్తున్నాను,
సాధారణంగానే మాట్లాడండి, అంతే, మీ అభిప్రాయం మాత్రం చెప్పవద్దు.
ఆత్మీయులకు కోపం రావడం సహజమే, అందులో ఆశ్చర్యపోవాల్సిందేమీ లేదు.
చాలా మందికి, వార్తల్లో చూసిన విషయాలే తప్ప
వారి ఆత్మీయుల గురించి ఇప్పటికీ ఏ సమాచరమూ అందలేదు.
ఒక్క నిమిషం.
టెనెట్ నుండి ఎవరూ కూడా కుటుంబ సభ్యులతో మాట్లాడలేదా?
వాళ్లు కాల్ చేయడానికే ప్రయత్నించి ఉండవచ్చు,
కానీ వాళ్లకి చెప్పడానికి ఏ సమాచారమూ లేదు కనుక, మాట్లాడలేదనే అనుకోవాలి.
కాబట్టి, మరీ ముఖ్యంగా, కుటుంబ సభ్యులకి నిజం చెప్పాలి.
కరెంట్ లేకపోవడం వలన, లేదా అధిక ఉష్ణోగ్రతల వలన రోగులు చనిపోయారని.
సరేనా? సరే మరి.
నా పేరు సూసన్ మల్డేరిక్.
నేను మెమోరియల్ మెడికల్ సెంటర్ లో సూపర్వైజరుని,
మీ అమ్మగారైన, షర్లీ బ్రుస్సార్డ్ గురించి మీకు కాల్ చేస్తున్నాను.
హమ్మయ్య. నేను ఎప్పట్నుంచి కాల్ చేస్తున్నానో నాకే తెలీదు.
దురదృష్టవశాత్తూ, మిస్ బ్రుస్సార్డ్,
మీ అమ్మగారు ఆసుపత్రిలో చనిపోయారని మీకు తెలపడానికి నేను చాలా చింతిస్తున్నాను,
తుఫానుకు, ఆసుపత్రి నుండి రోగుల తరలింపుకు మధ్య సమయంలో ఆమె చనిపోయారు.
నాకు ఎక్కడో ఆశ ఉండింది, ఆమెకి ఏమీ కాదని...
అయ్యయ్యో.
మీకు రెండు వారాల తర్వాత కాల్ చేస్తున్నందుకు మన్నించండి.
"మీ అమ్మని చివరి దాకా అన్నీ దగ్గర ఉండి చూసుకున్నాం."
"మీ అమ్మని గుర్తించి, సక్రమంగా వస్త్రము చుట్టాం, మా ప్రార్థనా స్థలంలో విశ్రాంతి కల్పించాం."
"ఆమెకు సకల మర్యాదలూ అందజేశాము."
నాకు అంతా అయోమయంగా ఉంది.
తుఫానుకు ముందే ఆమెని ఎందుకు తరలించలేదు?
తరలింపు అనేది రోగి ఆరోగ్య పరిస్థితిని బట్టి జరిగింది.
ఇతర రోగులను తరలించారు కదా.
అమె ఆరోగ్య పరిస్థితి ఏంటి?
క్షమించాలి. ఆ సమాచారం నా దగ్గర లేదు.
ప్రభుత్వం మీ సంబంధీకుల
పార్థివ దేహాన్ని గుర్తించి ప్రభుత్వ వైద్య పరిశీలకుని ఆఫీసుకు తరలించింది.
మరణం తాలూకు కారణం గుర్తించబడుతుంది...
మరణ ధృవీకరణ పత్రం ఇవ్వబడుతుంది.
ప్రభుత్వ అధికారులు మిమ్మల్ని సంప్రదిస్తారు.
నేను చాలా చింతిస్తున్నాను.
మేము చాలా చింతిస్తున్నాము.
ఉంటాను.
సరే. ఉంటాను.
కొందరు రోగులు...
డాక్టర్ ఆనా పౌ మెమోరియల్ లో డాక్టర్
...తీవ్ర అస్వస్థతో ఉన్నారు,
తుఫాను విషయాన్ని పక్కకు పెట్టేస్తే... వారు "బతికించే ప్రయత్నం చేయవద్దు" అని ఆదేశాలిచ్చారు.
అర్థమయ్యేలా చెప్పాలంటే, వారు చనిపోతే, వారికి అలా సహజ మరణాన్నే ప్రసాదించాలని,
వీరోచిత... పద్ధతుల్లో వారిని బతికించే ప్రయత్నం చేయవద్దు అని అన్నమాట.
ఆసుపత్రిలోని రోగులకు అత్యుత్తమమైన చికిత్సను అందించడానికి,
అలాగే వారికి సకల సౌకర్యాలనూ అందించడానికి
మా శాయశక్తులా మేము కృషి చేశాం.
తను చూడటానికి మంచి వ్యక్తిలానే అనిపిస్తోంది.
మంచితనం కాస్త ఎక్కువ అయినట్టుంది.
అన్ని మరణాలు జరిగి ఎన్నో రోజులు కూడా కాలేదు, కానీ ఆమె ముఖంలో ఏ బాధా కనిపించట్లేదు, ఏమంటావు?
తను డాక్టర్. ప్రొఫెషనల్ గా వ్యవహరిస్తోందంతే.
డాక్టర్లు, నర్సులు కావాలని రోగులను చంపుతారు అనే వాక్యం
ఎందుకో నాకు పిచ్చిది అనిపిస్తుంది.
హా. ఆ మెడికల్ రికార్డుల కోసం నేను టెనెట్ వాళ్లని మళ్లీ అడిగి చూశా కూడా.
ఏమైంది?
వారు ఏదీ స్పష్టంగా చెప్పట్లేదు.
బహుశా సమన్లు జారీ చేయడమో, లేదా జారీ చేస్తామని బెదిరించడమో చేయాలనుకుంటా.
నా దగ్గర ఇంకా మంచి ఆలోచన ఉంది. -ఏంటది?
మనం న్యూ ఆర్లీన్స్ కి వెళ్లి మెమోరియల్ ని సందర్శిద్దాం, ఏమంటావు?
ఆ చోటును స్వయంగా చూడాలని లేదా?
అదీగాక, మనకి అదృష్టం కలిసి వస్తే, ఆ రికార్డులు మన చేతుల్లోకి వస్తాయేమో.
హేయ్. నేను సిగరెట్ తాగితే నీకు పర్లేదు కదా?
వద్దు. నా బట్టలు సిగరెట్ కంపు కొడతాయి.
అబ్బో. ఒకప్పుడు నువ్వు ఒక విమానంలో సిగరెట్ తాగావు, గుర్తుందా?
గుర్తుంది, అప్పుడు నాకు 12 ఏళ్లు.
డిన్సీల్యాండ్ కి వెళ్దామని కాలిఫోర్నియాకి వెళ్తున్నాను.
నేను "పొగతాగరాదు" సెక్షనులో కూర్చున్నాను,
అది నాకు భలే కామెడీగా అనిపించింది, ఎందుకంటే అప్పటికే నేను రెండు సిగరెట్ ప్యాకెట్లని లేపేశాను.
కనీసం నువ్వు డిస్నీల్యాండుకు బయలుదేరావులే.
అవును.
హేయ్, ఎప్పుడైనా మానేద్దాం అనే ఆలోచన వచ్చిందా?
మానేద్దామనే ఆలోచన నాకు ఎప్పుడూ ఉంటుంది.
దొంగలు తుపాకీ తూటా రుచి చూస్తారు
అటు చూడు.
అది నాకు అందుతుంది. పైకి నేను లాగుతాను.
ఫోటోలలో ఉండేది ఒకటి, ఇక్కడ నిజంగా జరిగేది ఒకటి.
అది ట్రక్కు గుద్దడం లాంటిది అన్నమాట.
ట్రక్కు గుద్దితే ఎలా ఉంటుందో మనం తెలుసు అనుకుంటాం,
కానీ ఒకసారి గుద్దించుకుంటే కానీ మనకి సరిగ్గా తెలీదు.
ప్రభుత్వ వైద్య పరిశీలనాధికారి, ఎక్కడ ఉన్నావు?
మెమోరియల్ మెడికల్ సెంటర్
సెక్యూరిటీ
మీకేం కావాలి?
మేము స్టేట్ అటార్నీ జనరల్ ఆఫీసులో పని చేసే విచారణాధికారులం.
మేము లోపల ఓసారి చూడాలి.
అది కుదరదు.
ఏమన్నారు? -వారెంట్ లేదా రక్షణ సూట్ ఉండాలి.
రక్షణ సూట్ మీకు లేదు కదా. వాళ్లు ఆ సూట్ వేసుకోలేదే.
రక్షణ సూట్, ఇంకా వారెంట్ లేకుండా లోపలికి ప్రవేశం లేదు.
మీరు ఎవరి తరఫున పని చేస్తున్నారు?
టెనెట్ తో మాకు ఒప్పందం ఉంది. ఈ ఆసుపత్రి వాళ్ళదే.
ఎవరైనా సూపర్వైజర్ ఉన్నారా?
ఉన్నాడు. కాల్ చేయమంటారా?
ఆయన కూడా నేను చెప్పిందే చెప్తాడు.
సరే. ఇక పోదాం పద. -చచ్చినోడు.
నాకు తెలిసిన ఒక మంచి రెస్టారెంట్ ఉంది. ఇంత దూరం వచ్చినందుకు మంచి భోజనమైనా చేద్దాం.
హలో?
డాక్టర్ పౌ? -చెప్పండి?
నా పేరు లిజ్ జార్విస్. నేను సీఎన్ఎన్ లో ప్రొడ్యూసరుని.
ఛానెల్ 2 లో మీరు ఇచ్చిన ఇంటర్వ్యూను చూశాం.
మెమోరియల్ మెడికల్ సెంటరులో సంభవించిన మరణాలపై ప్రభుత్వం దర్యాప్తు జరుపుతోందని తెలిసింది,
కాబట్టి ఈ విషయంలో మేము మెడికల్ ప్రొఫెషనల్ కథనాన్ని కూడా వినాలనుకుంటున్నాం.
హలో?
సూసన్, నేను ఆనాని.
హేయ్, ఆనా.
ఎలా ఉన్నారు?
మేము బాగానే ఉన్నాం.
నేనూ, నా భర్త విన్స్ కూడా... బాగానే ఉన్నాం.
మా ఇంటికి ఏమీ కాలేదు, కాబట్టి... మాకేం పర్వాలేదు.
నీకు నేను ఎందుకు కాల్ చేశానంటే...
మెమోరియల్ పై ప్రభుత్వం దర్యాప్తు జరుపుతోందని నీకేమైనా తెలిసిందా?
లేదే, నాకు తెలీదు.
ఇప్పుడే సీఎన్ఎన్ వాళ్లు నాకు కాల్ చేశారు.
ఆసుపత్రిలో మందు ఇచ్చి ప్రాణాలు పోయేలా చేశారా అనే కోణంలో వారు ఒక నివేదికని తయారు చేస్తున్నారు.
ఆ విషయంలో నా కథనం చెప్పమంటున్నారు.
సీఎన్ఎన్ వాళ్లా?
నాకు ఏం చేయాలో అర్థం కావట్లేదు.
ప్రశాంతంగా ఉండు, నేను...
టెనెట్ నుండి ఎవరినైనా కాల్ చేయమంటాను.
సరేనా?
సరే.
హా, రాబర్ట్, నేను హోరెస్ ని.
ఆసుపత్రి గురించి నువ్వు వార్తలు విన్నావా?
హా, నేను నా రోగి, ఎలీనా బెటీస్ట్ గురించి తెలుసుకుందామని కాల్ చేశాను.
తను కూడా మరణించిన వారి జాబితాలో ఉందా?
నేను తనని ఎందుకైనా మంచిదని ఆసుపత్రిలో చేర్చాను.
తుఫానుకు ముందు.
ఎందుకంటే, తను ఎలక్ట్రికల్ పరికరం సహాయంతో బతుకుతోంది కాబట్టి.
కానీ ప్రాణాలు పోయేంత తీవ్రంగా అయితే తన పరిస్థితి లేదు. అస్సలు లేదు.
చూడు, నేను వెళ్లిపోయాక, తనని డాక్టర్ నాడ్లర్ చూసుకోలేదా...
మరి తనని ఎవరు చూసుకున్నారు?
ఎవరికి తెలుసు?
హలో. -ఇవైంగ్, నేను ఆనాని.
ఆనా. బాగానే ఉన్నావా? -ఎక్కడ ఉన్నావు?
హూస్టన్ లో ఒక హోటల్ లో మకాం ఉంటున్నా.
నా గది నుండి హైవే, ఇంకా కార్ల షో రూమ్ చూడవచ్చు, అదిరిపోయే వ్యూ అనుకో.
మెమోరియల్ లో జరిగిన దానిపై ప్రభుత్వం దర్యాప్తు జరుపుతోందని నీకేమైనా తెలుసా?
వాళ్లు నిన్ను సంప్రదించారా?
ప్రభుత్వం వాళ్లు సంప్రదించలేదు కానీ, మీడియా వాళ్లు మాత్రం సంప్రదించారు.
సీఎన్ఎన్ వాళ్లేనా? ఒక ఇంటర్వ్యూ ఇవ్వగలరా అని అడిగారు.
అవును.
సీఎన్ఎన్ వాళ్లు నన్ను అడిగారు, కానీ నేను వాళ్లకి దూరంగా ఉంటాను.
చూడు...
మన ముందున్న సమస్య ఏంటంటే, వైద్య వృత్తిలో నైతికత విషయానికి వస్తే,
అందరికీ సవా లక్ష అభిప్రాయాలు ఉంటాయి,
వాటన్నింటినీ పట్టించుకొనే తీరిక నాకు లేదు.
మరి ఈ విషయంలో నేనేం చేయాలంటావు?
ఆ విషయం నువ్వు అడగాల్సింది నన్ను కాదు.
కానీ నేను అయితే, టెనెట్ తో మాట్లాడతాను.
కానీ మీడియా వాళ్లకు మాత్రం ఆమడ దూరంలో ఉంటాను.
రకరకాల ఎడిట్లు చేసేసి, మన చేత వాళ్లకి కావలసింది చెప్పించేసుకుంటారు.
అవును.
కనబడకుండా ఉండు. అదే నేను ఇచ్చే సలహా.
హేయ్, మీ పేరు టియానా కోల్బర్నా?
మీరు ఎవరు?
ఆర్థర్ షేఫర్, స్టేట్ మెడికల్ ఫ్రాడ్ యూనిట్ లో పని చేస్తాను.
నేనెక్కడ ఉంటానో మీకు ఎలా తెలుసు?
ఈ సందు చివర ఉన్న మీ పొరుగు వ్యక్తి, మీరు ఇక్కడ మీ అమ్మగారి ఇంట్లో ఉన్నట్టు చెప్పాడు.
ఈ సందు అని, ఎర్ర తలుపు అని చెప్పాడు.
ఇలా జరిగినందుకు నేను చాలా చింతిస్తున్నాను.
ఇవన్నీ ఆమె వస్తువులే.
తన జీవితం అని చెప్పవచ్చు.
ఇది చాలా దారుణమైన విషయం.
అంటే... అందరం భద్రంగా ఉన్నంత వరకూ పర్లేదు అనుకుంటా.
నేను మిమ్మల్ని కొన్ని ప్రశ్నలు అడగవచ్చా?
అలాగే. తప్పకుండా.
మీరు మెమోరియల్ లో నర్సు కదా?
అవును. అంటే, ఆసుపత్రిని మూయక ముందు అనుకోండి.
మీరు ఆనా పౌతో పని చేశారా?
చేశాను, నేను సర్జికల్ నర్సును, కాబట్టి తనతో పాటు అనేక సర్జరీల్లో పాల్గొన్నాను.
సరే. ఆసుపత్రిలోకి వరద వచ్చాక
మీరు ఆమెతో కలిసి పని చేశారా?
మొదట్లో పని చేశాను, కానీ ఆ తర్వాత అనుకోకుండా నేను బయటకు వచ్చేశాను.
ఒక నెల తక్కువ పాప బాగోగులు చూసుకుంటూ తనతో పాటు హెలికాప్టరులో వచ్చేశాను.
ఒక్క నిమిషం, మిమ్మల్ని...
మిమ్మల్ని వార్తల్లో చూశాను.
ఆ పసిపాప ప్రాణాలను కాపాడింది మీరే. మీరే.
అవును. నేనే.
అది మామూలు విషయం కాదు.
అదేం లేదు... ఎవరైనా చేసేదే నేను చేశాను.
లేదు, లేదు. మీరు చేసింది ఆషామాషీ పని కాదు.
థ్యాంక్యూ.
మన్నించండి.
ఈ మధ్యే నా కూతురు చనిపోయింది, దానికి కారణం...
తనకి చికిత్స చేసిన డాక్టర్లు మందుల మోతాదును ఎక్కువగా ఇచ్చారు.
అయ్యయ్యో. అది... అది దారుణం.
అవును, కానీ నాకొకటి అనిపిస్తోంది...
తన డాక్టర్లే మీ లాగా ఉండుంటే, తను ఈపాటికి మా మధ్యే ఉండేది అని.
మిస్టర్ మిల్లర్ కి నేను కొత్త ప్రిస్క్రిప్షన్ రాశాను.
కాబట్టి అతని స్థితిలో ఏమైనా మార్పులు కనిపిస్తే,
నాకు ఆ విషయం తెలియజేయగలరా? నా మొబైల్ కి కాల్ చేయండి.
ఒక్క నిమిషం.
హలో? -హలో. మీరు డాక్టర్ పౌనా?
అవును. -నా పేరు స్టీవెన్ కాంపనీని.
నేను టెనెట్ లో కమ్యూనికేషన్ డైరెక్టరుని.
మీరు ల్యాండ్ లైనుకు దగ్గర్లో ఉన్నారా?
నా ఆఫీసులో ఉంది.
దయచేసి అక్కడి నుండే కాల్ చేయండి. మీ స్క్రీన్ పై ఉండేది నా నంబరే.
ఆనా పౌ, ఎండీ ఈ.ఎన్.టీ స్పెషలిస్ట్
డాక్టర్ పౌ. -ల్యాండ్ లైన్ నుండి కాల్ చేస్తున్నాను.
ఒక్క నిమిషం లైనులో ఉండండి, నాతో పాటు లైనులో
మా అసిస్టెంట్ జనరల్ లాయర్, ఆడ్రీ ఆండ్రూస్ ఉన్నారు.
హలో, డాక్టర్ పౌ.
హలో. కాల్ చేసినందుకు థ్యాంక్స్.
భలేవారే.
మెమోరియల్ లో జరిగిన సంఘటనలపై దర్యాప్తు జరుగుతోందని విన్నాను.
అవును.
నాకు ఏదైనా సలహాలు, సూచనలు ఇవ్వగలరా?
డాక్టర్ పౌ, మీ వైపు నుండి ఆసుపత్రిలో జరిగిన సంఘటనల గురించి
మీరు మాకు చెప్పగలిగితే, అది చాలా ఉపయోగకరం అవుతుంది.
తుఫాను తాకిన సమయం నుండి చెప్పండి.
అలాగే...
అయితే, మేము... మేము రోగులను చూసుకోవడానికి చాలా ఇబ్బందులు పడ్డాం.
అది కూడా, ఆసుపత్రి అంతా ఎమర్జెన్సీ పవరుపై నడుస్తోంది.
ఏసీలు కూడా పని చేయలేదు. పరిస్థితి ఎంత దారుణంగా ఉండిందో మాటల్లో చెప్పలేను.
అది...
లూసియానా స్టేట్ యూనివర్సిటీ హెల్త్ సైన్సెస్ సెంటర్
చివరికి వచ్చేసరికి, అంతా గందరగోళం నెలకొంది.
తరలింపు తప్పనిసరిగా చేయాలని ఆదేశాలు అందాయి.
అందరూ బయట పడే హడావిడిలో ఉన్నారు.
డాక్టర్ పౌ, ఆఖరి రోజైన అయిదవ రోజున
ఏం జరిగింది అనేది నాకు చెప్పండి చాలు.
అంత కన్నా ముందు...
నా డిఫెన్సు విషయంలో మీరు ఏ విధంగా సహకరిస్తారో
నాకు చెప్పగలరా?
ఒకవేళ ఆ పరిస్థితే ఎదురైతే.
మీ డిఫెన్సుకు నేను ఏ సలహానూ ఇవ్వలేను.
ఏమన్నారు?
నేను టెనెట్ కోసం పని చేస్తున్నాను. డాక్టర్ల కోసం కాదు.
చెప్పాలంటే, మీరు సొంత లాయరును పెట్టుకుంటే చాలా మంచిది.
సరే మరి, ఇక ఆ గురువారం ఉదయం విషయానికి వస్తే...
లేదు, లేదు.
లేదు, నేను...
నేను ఒక లాయరును పెట్టుకొనే దాకా
మీ ప్రశ్నలకు నేను సమాధానం చెప్పను. ఉంటా.
సరే, తర్వాత ఏం జరుగుతుంది? మనం ఏం చేయాలి?
రిచర్డ్ టీ. సిమ్మన్స్ జూనియర్ న్యాయవాది
నిజానికి న్యూ ఆర్లీన్స్ పేరుకు నగరమే అయినా, అదొక చిన్న పట్టణం, అంతే.
మీరు ఏం చెప్పినా, ఏం చేసినా గమనించేవారు, విశ్లేషించేవారు చాలా మంది ఉంటారు.
జరిగినదాని గురించి మీరు ఎవరితోనూ మాట్లాడకూడదు.
సరేనా? మీడియా వాళ్లతో అస్సలు మాట్లాడకూడదు. ఇకపై ఇంటర్వ్యూల లాంటివేవీ...
ఇక ఇంటర్వ్యూలు నేను చేయనులెండి.
మీ భర్త, విన్స్ కూడా, సరేనా?
హా, విన్స్ కూడా.
ఈ విషయంలో మీరు విన్స్ దగ్గర కూడా కొన్ని విషయాలు దాచవలసి వస్తుంది.
మనిద్దరం మాట్లాడుకోబోయేది కేవలం మనిద్దరి మధ్యే ఉండాలి.
అర్థమైంది.
చూడండి, మనం ఈ విషయంలో కొనసాగే ముందు, మీకు నేనొక్క విషయం చెప్పదలచుకున్నాను.
నేను ఏ తప్పూ చేయలేదు.
అది నాకు తెలుసు. నాకు తెలుసు. నాకు...
నాకు... నాకు మీ నాన్నగారు తెలుసు.
ఆయన... చాలా గొప్ప డాక్టర్.
చూడండి, మీకు చాలా మంచి పేరు ఉంది.
ఇప్పుడు మనం ఏం చేయాలి? నా పేరు నాశనమయ్యే దాకా చూస్తూ కూర్చోవాలంటారా?
లేదు, ఈ విషయంలో మనం ఆత్మ రక్షణ వైఖరితో ఊరికే చేతులు ముడుచుకొని కూర్చోవట్లేదు.
అంటే? -ఆ విషయం నాకు వదిలేయండి.
ప్రస్తుతానికి, మీరు నిశ్చింతగా ఉండండి.
మీకు కంగారుగా ఉంటుందని నాకు తెలుసు, కానీ మీకు మాట ఇస్తున్నాను, ఆనా,
మీ సంగతి నేను చూసుకుంటాను.
నాకు ఒక విషయంలో మాత్రం చాలా కుతూహలంగా ఉంది, మిసెస్ రోబిషో.
లైఫ్ కేర్ లాయర్లు మీరు మాతో ఎందుకు మాట్లాడాలని అనుకున్నారు?
ఎందుకంటే నా దృష్టిలో...
జరిగినది... మీరు దర్యాప్తు చేస్తున్న ఆ మరణాలు...
అవి ప్రమాదవశాత్తు జరిగినవి కావు.
అసలేం జరిగిందో చెప్పగలరా?
మొదట మీకొక విషయం చెప్పాలి...
అదేంటంటే, ఆసుపత్రిలోని పరిస్థితులు...
చాలా దారుణంగా ఉన్నాయి.
అస్సలు ఊహింపతరం కానంత స్థాయిలో అన్నమాట.
ఎక్కడ చూసినా గందరగోళమే.
ఏం జరుగుతోందో ఎవరికీ తెలీదు.
రెండు రోజులు అసలు కరెంటే లేదు.
చీకటిగా ఉండింది.
ఇక గాలి అయితే... అగ్ని గుండమంత వేడిగా ఉండింది.
ఎక్కడ చూసినా రోగులు చావుబతుకుల మధ్య పోరాడుతున్నారు.
ప్రత్యేకించి చివరి రోజున.
లైఫ్ కేర్ లో నన్ను ఒక సమావేశానికి పిలిచారు.
మేము సాధ్యమైనంత ఎక్కువ మందిని తరలించాలని చూస్తున్నాం.
అంటే... కొందరిని తరలించడం కుదరదా?
బతికి ఉన్న రోగులెవరినీ వదిలి వెళ్లకూడదు, అదే ప్లాన్.
మరి ఎమ్మెట్ ఎవరెట్ సంగతేంటి?
అతను మా రోగి.
అతను స్పృహలోనే ఉన్నాడు. చుట్టూ జరిగేవి అతనికి తెలుస్తున్నాయి.
మీ రోగుల గురించి నాకు తెలీదు. డాక్టర్ పౌకి తెలుసు.
మీరు ఆమెని అడగండి.
కాబట్టి, నేను వెళ్లి డాక్టర్ పౌతో మాట్లాడాను.
నమస్తే అండి. నా పేరు డయేన్ రోబిషో.
ఇక్కడ లైఫ్ కేర్ కి ఇన్ ఛార్జీని నేనే. -హాయ్.
మేము ఎమ్మెట్ గురించి మాట్లాడుకున్నాం.
అతనికి పక్షవాతం ఉంది. బరువు సుమారుగా 172 కిలోలు ఉంటాడు కదా?
సుమారుగా అంతే ఉంటాడు.
హా, ఇప్పుడు ఆయన ఎలా ఉన్నాడు?
స్పృహలోనే ఉన్నాడు, చుట్టూ జరిగేవి తెలుస్తున్నాయి, ఒకవేళ మీరు అడిగింది అదే అయితే.
రోగులకు చుట్టూ జరిగేవి తెలుస్తున్నాయని నాకు తెలీదే.
హా.
అతడిని తరలించడానికి ఎంత మంది అవసరం అవ్వవచ్చు అంటారు?
నాకు... నాకు తెలీదు. ఏమో మరి.
మనం మెట్ల ద్వారా కిందికి వెళ్లాలి. చీకట్లో ఏడు అంతస్థులు దిగాలి.
ఆసుపత్రి అవతలి పక్కకు వెళ్లి, మెషిన్ గదిలో ఉండే ఓ కన్నం నుండి వెళ్లాలి.
నిజానికి, ఆయన ఆ కన్నంలో పడతాడో లేదో కూడా అనుమానమే.
ఆ తర్వాత ఆయన్ని పైనున్న పార్కింగ్ ప్రదేశానికి,
అటు నుండి సన్న మెట్లను ఎక్కుతూ హెలిప్యాడుకు ఎక్కించాలి.
అంటే... ఏదోక మార్గం ఖచ్చితంగా ఉండే ఉండుంటుంది.
తేలిగ్గా తీసుకెళ్లగం అనుకొనే వాళ్ల విషయంలోనే...
చాలా కష్టపడాల్సి వస్తోంది.
మన్నించాలి, అసలు...
మీరేం అంటున్నారు?
ఆమె ఏమందంటే...
"కొందరు రోగులు ప్రాణాలతో బయటపడలేరు."
డాక్టర్ పౌ, తాను వారికి ఎక్కువ మోతాదు ఇచ్చి ప్రాణాలు తీస్తుందని ఏమైనా చెప్పిందా?
అలా అని ఆమె చెప్పలేదు,
కానీ అతనికి జరిగింది అదే అని నేను ఖచ్చితంగా చెప్పగలను.
డాక్టర్ పౌ ఏమైనా... తన ప్లాన్ చెప్పిందా?
తను నన్ను బాధ్యత నుండి తప్పించింది.
దీనికి పూర్తి బాధ్యత నేనే తీసుకుంటాను.
తమ లైసెన్స్ పోతుందని ఎవరూ కంగారుపడటం నాకు ఇష్టం లేదు.
నేనేదో దాని గురించి ఆలోచిస్తున్నట్టు.
ఆ తర్వాత ఏం జరిగింది?
మేము మా రోగుల బాధ్యతను పౌకు, ఇంకా ఆమె దగ్గర ఉన్న ఇద్దరు నర్సులకు అప్పగించేశాం.
ఆ ఇద్దరు నర్సులు ఎవరో మీకు తెలుసా?
తెలీదు.
వాళ్లు ఎవరో కూడా నాకు తెలీదు.
నా రోగులను చంపేశారని నేను బలంగా నమ్ముతున్నాను.
నేను అందులో పాలు పంచుకోకపోయినా...
దాన్ని అడ్డుకోవడానికి నేను చేయాల్సినది చేయలేదు.
నీకేం అనిపిస్తోంది?
రోగులకు ఎక్కువ మోతాదు ఇచ్చి ప్రాణాలు పోయేలా చేయాలని
ఫలానా మనిషి నిర్దేశిస్తూ ఉండటం ఆమె వినలేదు.
ఆమె అపార్థం చేసుకొని ఉండవచ్చు.
చూడు, పరిస్థితులు ఘోరంగా ఉన్నాయి కనుక,
తీవ్ర అస్వస్థతో ఉన్న రోగులు సహజంగానే మరణించినట్లుగా అనిపిస్తోంది.
మహా అయితే, మందులను తప్పుగా ప్రిస్క్రైబ్ చేసి ఉండవచ్చు.
రోగులను ఆసుపత్రి సిబ్బంది కావాలని చంపుతారంటే నేను నమ్మలేకపోతున్నాను.
అసలు ఆ ఆలోచననే ఊహించుకోలేకపోతున్నాను.
నేను కూడా.
లైఫ్ కేర్ లో పని చేసిన ఇంకొందరితో మనం మాట్లాడాలి.
ఏం జరిగిందో ఇంకా బాగా అర్థం చేసుకోవాలి.
ఏర్పాటు చేయడానికి ప్రయత్నిస్తా.
పల్స్ ప్రెషర్ స్థిరంగా ఉంది.
కింది వైపు దాన్ని ఇంకాస్త తెరవాలి.
అలాగే, డాక్టర్ పౌ. -థ్యాంక్యూ.
గ్లాండ్స్ బాగా ఉబ్బాయి. ఆ నోడ్సును కూడా తీసేయాలి.
అలాగే.
మేలుకోండి, ఆలిసన్.
మేలుకోండి.
హేయ్. ఎలా ఉన్నారు?
హేయ్, డాక్టర్.
హాయ్.
మీకొక శుభవార్త. మేము టూమర్స్ ని తీసేశాం.
మేము టిష్యూ శాంపిల్స్ ని ప్యాథాలజీకి పంపిస్తున్నాం,
కానీ నాకు తెలిసి, మీలో ట్యూమర్స్ ఇంకేమీ లేవు.
నిజంగానే అంటున్నారా?
మీకు అంతా బాగానే ఉంటుంది.
మీ కుటుంబ సభ్యులు వచ్చారా?
నేను వెళ్లి వాళ్లకి చెప్పి వస్తాను.
మిస్ మెండేజ్, మీరు లైఫ్ కేర్ లో నర్స్ ఎగ్జిక్యూటివ్ గా పని చేశారు కదా?
అవును.
నేరుగా సెప్టెంబర్ ఒకటున, గురువారం ఉదయం ఏం జరిగిందో చెప్పండి.
మీరు ఆసుపత్రిలో గడిపిన చివరి రోజు కదా అది?
అవును.
ఆ రోజు ఏం జరిగిందో చెప్పగలరా?
హెలికాప్టర్లు.
ఆ వాసన.
హెలిప్యాడ్ నుండి పొగ ఆసుపత్రి లోపలికి వస్తూ ఉండింది.
అస్సలు భరించలేకపోయాను.
అదంతా చూస్తే, ఒకప్పుడు నేను టీవీలో చూసిన సినిమా గుర్తొచ్చింది.
ఏం సినిమా?
"ఫాల్ ఆఫ్ సైగాన్."
మిస్ జాన్సన్, లైఫ్ కేర్ లో మీరు ఏ హోదాలో పని చేశారు?
మీ పేరు క్రిస్టీ కదా? అంటే...
అవును. క్రిస్టీ.
నేను ఫిజికల్ మెడిసిన్ డైరెక్టరుని, అంటే, లైఫ్ కేర్ లో జరిగే
పునరావాస, ఇంకా థెరపీ ప్రోగ్రామ్స్ అన్నీ నా పర్యవేక్షణలో జరుగుతాయి.
మీరు ఆసుపత్రిలో గడిపిన చివరి రోజైన గురువారం నాడు
ఏం జరిగిందో చెప్పగలరా?
సూసన్ మల్డేరిక్ తో మాకు సమావేశం జరగడం గుర్తుంది,
లైఫ్ కేర్ రోగులు బతకగలరని తనకు అనిపించడం లేదని ఆమె చెప్పింది.
అలా అని మల్డేరిక్ చెప్పారా?
చెప్పారనే అనుకుంటా.
ఎందుకో మీకు తెలుసా?
అప్పుడు పరిస్థితులు చాలా గందరగోళంగా ఉన్నాయి, అదీగాక బయటకు వెళ్లిపోవాలని మాకు ఆదేశాలు అందాయి.
నా అంచనా ఏంటంటే, ఇదే నిజమని నాకు తెలీదు,
కానీ అదేంటంటే, వాళ్లు రోగులని నిర్మానుష్యమైన ఆసుపత్రిలో రోజుల తరబడి అలా గాలికి వదిలేసి
తీరని వేదనతో వాళ్లు మరణించేలా చేయాలన్నది వాళ్ల ఉద్దేశం కాదు.
మరి, ఆ రోజు ఉదయం మీరేం చేశారు?
నేను ఎప్పుడూ చేసే మొదటి పనే చేశాను.
రోగుల పరిస్థితిని తనిఖీ చేయడం.
వారి పరిస్థితి దయనీయంగా ఉంది.
కొందరు స్పృహ కోల్పోయారు...
కొందరి నోటి నుండి నురగ కారింది.
కొందరి శ్వాస అయితే తుది శ్వాసలా అనిపించింది.
ఆహారం లేదు.
తాగు నీరు లేదు.
జనాలు ఎప్పుడెప్పుడు బయట పడదామా అని చూస్తూ ఉన్నారు.
ఒకరు ఉన్నారు. ఎవరైనా ఒకరిని ఎక్కించుకోగలరా?
నేను మా రోగులలో ఒకరి కూతురు, ఏంజెలా మెక్ మానస్ ని
పడవ ఎక్కించడానికి తీసుకెళ్తూ ఉన్నాను.
మీ అమ్మ కోసం మీరు సురక్షిత ప్రాంతానికి వెళ్లాలి, అర్థమైందా?
ఆమె కోసం మీరు బతకాలి.
అప్పుడే డాక్టర్ పౌ వచ్చింది...
ఈ రోగులు...
బతికే అవకాశం లేదనే చెప్పాలి.
అత్యంత తీవ్ర అస్వస్థతతో ఉన్న వారిని కూడా ఇంత కాలం ఏం కాకుండా చూసుకున్నామంటేనే ఆశ్చర్యంగా ఉంది.
ప్రాణాంతకమైన మోతాదులను ఇవ్వాలని నిర్ణయం తీసుకోబడింది.
ఏ మందులు అని ఆమె చెప్పిందా?
ఆమె పేర్లు చెప్పింది, కానీ నేను షాక్ లో ఉన్నాను, నాకు...
వాటిని మళ్లీ చెప్పమని అడిగాను, ఆమె చెప్పింది, ఇంకా...
ఇప్పుడు నాకు...
వాటిలో మార్ఫిన్ కూడా ఉంది.
ఆ తర్వాత ఏం జరిగింది?
థెరీస్ మెండేజ్ నన్ను పిలిచింది.
తను చాలా కోపంగా ఉండింది.
క్రిస్టీ. క్రిస్టీ, క్రిస్టీ, పద. మనం పైకి వెళ్లాలి.
మేము ఎమ్మెట్ ఎవరెట్ గదికి వెళ్లాం, ఎందుకంటే డాక్టర్ పౌ అక్కడే ఉంది కాబట్టి.
ఆయన్ని మనం ఏ విధంగానూ తరలించలేం.
ఆ తర్వాత ఏం జరిగింది?
ఎవరైనా ఆయనకి మత్తు మందు ఇవ్వాలని అంది.
అలా... ఆమె అన్నట్టు మీరు విన్నారా?
ఆయనకి మత్తు మందు ఇవ్వమని పౌ ఎవరినైనా అడిగిందా?
మిస్ జాన్సన్.
ఆమె అడిగి ఉండవచ్చు.
నేరుగా ఆమె అనడమే విన్నానో, లేక ఎవరైనా అంటుండగా విన్నానో నాకు సరిగ్గా గుర్తు లేదు.
కానీ ఆమె ఈ మాట మాత్రం అంది,
"మీరందరూ వెళ్లిపోవాలి. ఈ రోగులు ఇప్పుడు మా సంరక్షణలో ఉన్నారు," అని.
మీ రోగులను ఆమె ఏమైనా చేయడాన్ని మీరు చూశారా?
నేను వెళ్లిపోయేటప్పుడు, ఆమె హాలులో నడవడం చూశాను.
చాలా కంగారుగా ఉన్నట్టు అనిపించింది.
ఆమెతో పాటు ఇద్దరు నర్సులు ఉన్నారు.
ఏ రోగికి అయినా ఆమె మందులని ఇస్తూ ఉండగా మీరు చూశారా?
మీరు ఇంకేమైనా చూశారా?
లేదు.
మేము వెళ్లిపోయాం.
మిస్టర్ నాకమారు, చివరి రోజున ఫార్మసిస్టుగా మీరు ఉన్నారు కదా,
డాక్టర్ పౌ, ప్లాన్ గురించి మీకేమైనా చెప్పిందా?
రోగులకు ప్రాణాంతక మోతాదులు ఇవ్వనున్నట్టు చెప్పింది.
ఆమె అలా అనడం మీరు విన్నారా?
ఆ మాటలే అన్నట్టు.
నాకు గుర్తున్నంత వరకు ఆమె అలాగే అంది.
మరి ఆ తర్వాత ఏం జరిగింది?
రోగులకు ఎలాంటి మందులని ఇవ్వాలనుకుంటున్నారని ఆమెని అడిగాను.
ఆమె నాకు మార్ఫీన్ సీసాలను, అలాగే ఆపరేషన్స్ సమయంలో ఇచ్చే మత్తు మందైన,
వర్సేడ్ సీసాలను చూపించింది.
వాటిని ఇవ్వమని ఆమె అడిగింది,
వాటితో పాటు సిరంజిలు, ఇంకా స్టెరైల్ సాల్ట్ వాటర్ సీసాలను కూడా కోరింది.
స్టెరైల్ సాల్ట్ వాటర్?
రోగి నరాల్లోకి మందులు ఎక్కించడానికి
దాన్నే ఉపయోగిస్తారు.
అయితే, ఒక ఫార్మాసిస్టుగా, ఆమె అడిగిన మందులను మీరు ఇచ్చారా?
హా, ఇచ్చాను.
ఆ మందులను ఆమె గానీ, నర్సులు గానీ ఇస్తుండగా చూశారా?
మార్ఫీన్
సిరంజుల్లోకి ఆ మందులు నింపుతుండగా చూశాను.
కానీ వారు రోగులకు ఇస్తుండగా నేను చూడలేదు.
ఇంకేమైనా చూశారా?
హా, ఆ తర్వాత జరిగింది చూశాను.
గదుల నుండి డాక్టర్ పౌ బయటకు రావడం చూశాను.
ఆమె ఆ సిరంజులని ఒక ప్లాస్టిక్ వేస్ట్ బ్యాగులో వేసింది.
ఆ తర్వాత, పౌ నన్ను ఒకటి అడిగింది.
ఏంటది?
రోగులను చెక్ చేసి...
ఎవరైనా చనిపోయి ఉంటే, వాళ్లని దుప్పట్లతో కప్పమని అడిగింది.
మీ ఉద్దేశంలో...
నా అభిప్రాయం ప్రకారం, అక్కడ ఒకే ఒక్క కార్యం జరిగింది.
ఆ రోగులని చంపేశారు.
సబ్ టైటిళ్లను అనువదించినది: రాంప్రసాద్